Toshkent viloyatining Chirchiq shahrida jinoyat sodir bo‘ldi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 8 mart kuni soat 12.00larda Xo‘ja Ahror Valiy ko‘chasi 4-uyda yashovchi, shu uyning 1-qavatida joylashgan oziq-ovqat savdo do‘koni sotuvchisi, 1979 yilda tug‘ilgan S.A., shu savdo do‘konida o‘zaro janjal oqibatida, mast holda bo‘lgan 1991 yilda tug‘ilgan O.M.ning chap yelka qismiga pichoq bilan urib jarohat yetkazgan. Natijada O.M. kasalxonaga yotqizilgan. S.A. qo‘lga olingan.